4 paar oorstekers - Rood/goudkleurig - DAMES | H&M NL
Ronde oorstekers van metaal en kunststof.
Staal 90%; Plastic 10% Lars bied Bafana angel voor doelhok | Netwerk24
Lars bied Bafana angel voor doelhok
Deur Johann de Jager 21 Maart 2019 22:00
Die lenige Lars Veldwijk is dit eens dat hy vanweë sy lengte ’n beduidende rol in Bafana Bafana se laaste en beslissende Afrikabeker-kwalifiseerder kan speel.
Lars Veldwijk/Foto: Getty Images
Die insluiting van dié Nederlandse Eredivisie-speler vir die herontmoeting met Libië Sondag in Sfax, Tunisië, het vroeër die wenkbroue laat lig.
Die afrigter, Stuart Baxter, het intussen lig gewerp op waarom hy weer – Veldwijk is in 2016 laas betrek – in die rigting van die lenige doelskieter van Sparta Rotterdam gekyk het.
Hy glo vas dié langeraat van 1,96 m kan ’n groot impak van die bank af hê.
Baxter wys daarop dis ’n enkele wedstryd, nie ’n wedstryd waarin spanbou of die ontwikkeling van die groep voorop gestel is nie.
Die situasie waarin hulle verkeer met dié laaste groepwedstryd – hulle moet wen of minstens gelykop speel – verduidelik die insluiting van Veldwijk.
Hy kan danksy sy lengte by dwarsskoppe voor die doelhok betrek word.
Ek dink my lengte sal ’n belangrike rol speel hetsy ek gevra word om in die nr. 9-trui te speel of as ek eers later opgestuur word.
Die 27-jarige Veldwijk is dit eens sy sterk punt kan die span tot voordeel strek.
“Ek dink my lengte sal ’n belangrike rol speel hetsy ek gevra word om in die nr. 9-trui te speel of as ek eers later opgestuur word,” sê Veldwijk.
Hy was goed op dreef in Nederland en het 17 doele in 29 wedstryde daar vir sy klubspan aangeteken.
“Dis vir my lekker om weer in die span te wees en ’n paar bekende en ook nuwe gesigte te sien.”
Hy is oortuig Bafana Bafana het wat dit verg om Sondag goed te doen.
Veldwijk kan natuurlik voor die toernooi om die Afrikabeker, wat in Junie in Egipte begin, vir homself kleim afsteek.
’n Goeie vertoning sal sy terugkeer nie tot ’n enkele wedstryd beperk nie
Veldwijk is in Uithoorn, Nederland, gebore, maar kwalifiseer om vir Bafana Bafana te speel omdat sy pa ’n Suid-Afrikaner is.
Bykomende bronne: Sport24, Safa.net
Meer oor: Stuart ­Baxter | Lars Veldwijk | Bafana | Sokker
Dis in ons hande, sê Bafana-kaptein
Bafana moet ‘regstel wat verbrou is’
Dolly laat Baxter skrik in oefensessie